ΑΘΗΝΑ 28/4/2017

ΑΡ. ΠΡΩΤ.: 3045

**ΔΕΛΤΙΟ ΤΥΠΟΥ**

**ΤΕΤΑΡΤΗ 27 ΑΠΡΙΛΙΟΥ 2017**

**ΜΕΤΕΦΕΡΑΝ ΤΡΑΥΜΑΤΙΑ ΣΕ ΑΓΡΟΤΙΚΟ**

**ΜΕΤΑΤΡΕΠΟΝΤΑΣ ΣΕ ΦΟΡΕΙΟ ΜΙΑ ΣΠΑΣΜΕΝΗ ΠΕΤΑΜΕΝΗ ΠΟΡΤΑ**

**ΔΕΝ ΥΠΗΡΧΕ ΑΣΘΕΝΟΦΟΡΟ!!!**

Απίστευτη ταλαιπωρία για μία οικογένεια στο Νομό Ηρακλείου Κρήτης στην περιοχή Ροτάσι του δήμου Αρχανών. Λίγο μετά τις 09:00 το πρωί, τραυματίστηκε σοβαρά 75χρονος αγρότης, από ανατροπή του τρακτέρ που οδηγούσε, σε αγροτικό δρόμο μεταξύ Ροτασίου και Εθιάς. Στο σημείο έσπευσαν αμέσως οι γιοι του και αρκετοί συγχωριανοί. Άρχισαν τα τηλέφωνα να έρθει ασθενοφόρο να τον παραλάβει.

**Η επικοινωνία με το Κέντρο Υγείας Χάρακα (το πιο κοντινό) δεν απέδωσε καρπούς, καθώς δεν υπήρχε διαθέσιμο ασθενοφόρο. Επικοινώνησαν με το Κέντρο Υγείας Μοιρών (σχετικά κοντινό) και επίσης δεν υπήρχε διαθέσιμο Ασθενοφόρο.** Τελικά, τα πιο κοντικά διαθέσιμα ασθενοφόρα, βρίσκονταν στο Κέντρο Υγείας Βιάννο και στο Κέντρο Υγείας Αρκαλοχώρι, τα οποία ήταν μία ώρα δρόμος από το περιστατικό. Μέχρι τις 10:15 το ασθενοφόρο δεν είχε φτάσει.

**Μία πεταμένη πόρτα, μετατράπηκε σε φορείο, και οι γιοι του 75χρονου αγρότη, με τη βοήθεια συγχωριανών τους, τον ανέβασαν στην καρότσα αγροτικού αυτοκινήτου και τον μετέφεραν στο Κέντρο Υγείας Χάρακα.** Οι γιατροί του Κέντρου Υγείας έκριναν αναγκαία την διακομιδή του στο ΠΑΓΝΗ. **Ευτυχώς ήταν τυχερός και σώθηκε.**

ΓΙΑ ΤΗΝ Ε.Ε. ΤΗΣ ΠΟΕΔΗΝ

Ο ΠΡΟΕΔΡΟΣ Ο ΓΕΝ. ΓΡΑΜΜΑΤΕΑΣ

ΜΙΧΑΛΗΣ ΓΙΑΝΝΑΚΟΣ ΧΡΗΣΤΟΣ ΠΑΠΑΝΑΣΤΑΣΗΣ